“สมาร์ทเซฟตี้ แพลตฟอร์ม” ระบบรักษาความปลอดภัยอัจฉริยะจากบ้านปู เน็กซ์ ที่สร้างประโยชน์เกินคาดให้ธุรกิจ
หนึ่งในเมกะเทรนด์ที่ได้เกิดขึ้นในหลายประเทศทั่วโลกคือ การสร้างเมืองอัจฉริยะ หรือ Smart City เมื่อภาครัฐแต่ละประเทศเชื่อว่า เมืองที่ใช้เทคโนโลยีขับเคลื่อนนั้น  นอกจากจะช่วยให้ชีวิตความเป็นอยู่ของประชากรสะดวกสบาย และปลอดภัยมากขึ้นแล้ว ยังหมายถึงโอกาสในการสร้างรายได้ให้แก่ประชากรในเมืองนั้น ๆ ด้วย 
29 เม.ย. 2565

บ้านปู เน็กซ์ x ลงทุนแมน
หนึ่งในเมกะเทรนด์ที่ได้เกิดขึ้นในหลายประเทศทั่วโลกคือ การสร้างเมืองอัจฉริยะ หรือ Smart City
เมื่อภาครัฐแต่ละประเทศเชื่อว่า เมืองที่ใช้เทคโนโลยีขับเคลื่อนนั้น 
นอกจากจะช่วยให้ชีวิตความเป็นอยู่ของประชากรสะดวกสบาย และปลอดภัยมากขึ้นแล้ว
ยังหมายถึงโอกาสในการสร้างรายได้ให้แก่ประชากรในเมืองนั้น ๆ ด้วย
หลายคนอาจไม่รู้ว่า ประเทศไทย ก็มีแผนผลักดัน Smart City ให้เกิดขึ้นไม่ต่ำกว่า 100 แห่งทั่วประเทศ ภายในปี 2565
โดยปัจจุบันมี 15 เมืองอัจฉริยะ และ 41 เมืองที่เป็นเขตส่งเสริมเมืองอัจฉริยะ ที่ได้รับการรับรองจาก สำนักงานส่งเสริมเศรษฐกิจดิจิทัล
ซึ่งหนึ่งในนั้นก็คือ “ภูเก็ต” จังหวัดที่สร้างรายได้จากการท่องเที่ยวเป็นอันดับต้น ๆ ของประเทศ
แล้วรู้หรือไม่ หนึ่งในผู้ที่มีส่วนร่วมผลักดันการพัฒนา “ภูเก็ตเมืองอัจฉริยะ” ก็คือ บ้านปู เน็กซ์  
โดยนำระบบความปลอดภัยครบวงจร หรือที่เรียกว่า สมาร์ทเซฟตี้ แพลตฟอร์ม (Smart Safety Platform)
นำร่องติดตั้ง 2 พื้นที่สำคัญ คือ บริเวณถนนถลาง-ซอยรมณีย์ และตำบลราไวย์ แหลมพรหมเทพ
สิ่งที่น่าสนใจก็คือ ใครจะคิดว่า Smart Safety Platform ไม่ได้ช่วยแค่สร้างความปลอดภัยในเมืองเท่านั้น
เพราะหลังจากติดตั้งเสร็จ และใช้งานมา 1 ปีเต็ม ผลปรากฏว่า 
สร้างความมั่นใจให้คนในชุมชน และนักท่องเที่ยวมากขึ้น 
เพราะสามารถเพิ่มประสิทธิภาพการจัดการความปลอดภัยในหลายด้าน 
ไม่ว่าจะเป็น ด้านอาชญากรรม การจราจร สิ่งแวดล้อม และแม้แต่โควิด 19
สิ่งที่น่าสนใจมากกว่านั้นคือ แพลตฟอร์มนี้ สามารถนำไปใช้สร้างความปลอดภัย และเพิ่มมูลค่าให้แก่ภาคธุรกิจมากมาย
ทีนี้หลายคนคงอยากรู้ว่า Smart Safety Platform คืออะไร มีประโยชน์อย่างไร ?
ทำไมถึงสร้างความปลอดภัยให้แก่สถานที่ต่าง ๆ สามารถต่อยอดสร้างรายได้ให้แก่ธุรกิจ
และมีส่วนช่วยพัฒนาเมือง และชุมชนอัจฉริยะได้อย่างไร ? 
ลงทุนแมนจะเล่าให้ฟัง
ก่อนอื่นต้องบอกเลยว่า จุดเด่นของ Smart Safety Platform 
คือสามารถเลือกติดตั้งอุปกรณ์ ฟังก์ชัน และระบบต่าง ๆ
เพื่อให้ตอบโจทย์การใช้งาน เหมาะสมกับแต่ละพื้นที่ 
และช่วยแก้ Pain Point ให้แต่ละธุรกิจที่มีความต้องการแตกต่างกันออกไป
แล้วรู้หรือไม่ว่า สารพัดฟีเจอร์อัจฉริยะของระบบนี้ สามารถตอบโจทย์ทั้งเจ้าของธุรกิจ จนถึงลูกค้าที่มาใช้บริการ 
โดยบ้านปู เน็กซ์ ได้ต่อยอดจากเวอร์ชันนำร่องที่ภูเก็ต พัฒนาระบบ เสริมฟังก์ชันความปลอดภัย เพิ่มประสิทธิภาพการทำงานให้เกิดการประมวลผลได้รวดเร็ว และแม่นยำยิ่งขึ้น 
รวมถึงยังเลือกใช้อุปกรณ์ และเทคโนโลยีมาตรฐานระดับสากลอีกด้วย
ก็เลยทำให้ฟีเจอร์ต่าง ๆ ใน Smart Safety Platform ฉลาดล้ำในการวิเคราะห์ข้อมูล
แล้วอุปกรณ์ และฟีเจอร์ของ Smart Safety Platform มีอะไรบ้าง ? 
ในที่นี้ขอยกตัวอย่างธุรกิจคอมมูนิตี้มอลล์ และโรงแรม 
เพราะเป็นธุรกิจที่ใกล้ตัว และเกี่ยวข้องกับผู้คนจำนวนมาก 
ซึ่ง 2 ธุรกิจนี้ ควรติดตั้งอะไรบ้างล่ะ ?
เริ่มต้นที่ ระบบเฝ้าระวังอัจฉริยะ ที่ไม่ใช่แค่ติดตั้งกล้องวงจรปิด CCTV ธรรมดาทั่วไป
แต่ยังมี AI มาช่วยตรวจจับ และค้นหาวัตถุ หรือผู้ต้องสงสัยด้วยระบบ Face Recognition ที่ช่วยจดจำใบหน้า นับจำนวนคนเข้าออกพื้นที่ในส่วนต่างๆ ของคอมมูนิตี้มอลล์ และโรงแรม
หากมีลูกค้าลืมทรัพย์สิน หรือเด็กเล็กพลัดหลงกับผู้ปกครอง ก็สามารถตรวจสอบใบหน้า 
และเส้นทางว่าลูกค้า หรือเด็กเดินไปที่ไหนบ้าง เพื่อค้นหาได้อย่างรวดเร็ว
นอกจากนี้ ยังสามารถตรวจนับสินค้า หรือลูกค้าที่มาหยิบสินค้าในชั้นวางสินค้าแต่ละประเภท 
รวมถึงมีระบบตรวจจับความร้อนและควันไฟ ที่อาจทำให้เกิดเหตุการณ์ไม่คาดฝันขึ้น
เซนเซอร์คัดกรองโควิด-19  ที่จะมาช่วยคัดกรองบุคคล และรายงานอุณหภูมิร่างกายของลูกค้าที่มาใช้บริการ ด้วยความแม่นยำสูง อีกทั้งยังช่วยตรวจเช็คคนที่ไม่ใส่หน้ากากอนามัย ซึ่งสามารถรายงานผลแบบเรียลไทม์
ช่วยให้เจ้าหน้าที่ทำงานง่าย รวดเร็ว และสร้างความอุ่นใจให้ลูกค้าที่มาใช้บริการ
ระบบตรวจจับ และจดจำป้ายทะเบียนรถ ที่เข้าออกในคอมมูนิตี้มอลล์ หรือโรงแรม 
อีกทั้งหากป้ายทะเบียนนั้นอยู่ในบัญชีแบล็กลิสต์ของแต่ละสถานที่ ระบบก็จะแจ้งเตือนผ่านแอปพลิเคชันของเจ้าหน้าที่ทันที
ระบบรับแจ้งเหตุฉุกเฉิน (SOS) เมื่อเกิดเหตุไม่คาดฝัน ผู้ใช้บริการสามารถโทรติดต่อแจ้งเหตุเจ้าหน้าที่ได้ทันที 
โดยเจ้าหน้าที่สามารถมอนิเตอร์เหตุการณ์ต่าง ๆ ผ่านแอปพลิเคชัน และห้องคอนโทรลรูมตลอด 24 ชั่วโมง
หากมีผู้แจ้งเหตุ ก็สามารถเข้าระงับเหตุการณ์ หรือให้ความช่วยเหลือได้ทันที
และยังมีระบบประกาศตามสายสาธารณะ สามารถควบคุมการประกาศผ่านแอปพลิเคชัน และเว็บไซต์ 
โดยกำหนดพื้นที่ประกาศ และตั้งวันเวลาที่ต้องการได้อัตโนมัติ
หากเป็นคอมมูนิตี้มอลล์ หรือโรงแรมที่มีพื้นที่สาธารณะ ให้ลูกค้าใช้เดินเล่น ชมวิว หรือทานอาหารกลางแจ้ง 
ก็สามารถติดตั้งระบบเฝ้าระวังคุณภาพและสภาพอากาศ ซึ่งจะช่วยตรวจวัดปริมาณฝุ่นต่าง ๆ รวมถึง PM2.5 
รวมถึงช่วยตรวจวัดอุณหภูมิ ความชื้น ปริมาณน้ำฝน ความเร็ว และทิศทางลม
ที่น่าสนใจก็คือ สารพัดฟีเจอร์อัจฉริยะเหล่านี้ 
ผู้ใช้งาน หรือเจ้าหน้าที่ สามารถควบคุมการทำงาน ตรวจสอบ สั่งการ เก็บบันทึก จนถึงรายงานผล ผ่านแอปพลิเคชันในมือถือ หรือบนเว็บไซต์
พอได้ยินข้อมูลเหล่านี้ ลูกค้าที่มาใช้บริการ ก็ย่อมรู้สึกถึงความปลอดภัยรอบด้าน 
และมาใช้บริการบ่อยครั้ง จนถึงการบอกต่อแนะนำให้คนรู้จักมาใช้บริการ
ผลที่ตามมาคือ คอมมูนิตี้มอลล์ และโรงแรมต่าง ๆ ก็จะมีรายได้เพิ่มขึ้น จากลูกค้าที่มาใช้บริการเพิ่มขึ้น แต่ใครจะคิดว่า Smart Safety Platform ยังสามารถช่วยสร้างโอกาส และรายได้ให้ธุรกิจได้อย่างน่าเหลือเชื่อ
เพราะกล้อง CCTV ของ Smart Safety Platform จาก บ้านปู เน็กซ์
ไม่ได้ทำหน้าที่แค่รักษาความปลอดภัยอย่างเดียว แต่ยังตรวจจับพฤติกรรมของลูกค้าที่มาใช้บริการได้ด้วย
โดยใช้ระบบ AI และ IoT ดึงข้อมูลลูกค้ามาวิเคราะห์และประมวลผล
เช่น ช่วงเวลาไหนที่ลูกค้านิยมมาใช้บริการ สินค้าชิ้นไหนที่ลูกค้าชอบซื้อมากที่สุด และลูกค้าแต่ละกลุ่มชอบสินค้าและบริการประเภทไหน
ทีนี้ หากเราเป็นเจ้าของคอมมูนิตี้มอลล์ หรือโรงแรม 
ข้อมูลเหล่านี้เปรียบเสมือน “ทองคำ” ที่สามารถนำไปใช้พัฒนาธุรกิจของตัวเอง 
ช่วยทำให้เจ้าของธุรกิจรู้จักลูกค้าของตัวเองมากขึ้น สามารถสร้างสินค้า คิดค้นบริการใหม่ ๆ เพื่อมาตอบโจทย์ลูกค้า 
จนถึงนำข้อมูลไปวิเคราะห์ทำแผนธุรกิจ เพิ่มสต๊อกสินค้าขายดี หรือจัดโปรโมชันที่โดนใจลูกค้าแต่ละกลุ่ม
ยังไม่หมดเท่านี้ Smart Safety Platform ยังเพิ่มคุณค่าให้ธุรกิจในอีกหลายมิติ
ไม่ว่าจะเป็น ช่วยเสริมภาพลักษณ์การเป็นธุรกิจที่ให้ความสำคัญ และใส่ใจในความปลอดภัยของลูกค้า
ช่วยให้พนักงาน หรือเจ้าหน้าที่ที่เกี่ยวข้อง ทำงานได้อย่างมีประสิทธิภาพ และรวดเร็วขึ้นกว่าเดิม 
ที่สำคัญคือ ช่วยลดต้นทุนด้านการจัดการความปลอดภัย
แล้วถ้าถามว่า Smart Safety Platform ยังเหมาะกับธุรกิจอะไรอีกบ้าง
ก็ต้องบอกว่า เหมาะกับธุรกิจที่เกี่ยวข้องกับผู้คน ซึ่งก็มีหลายธุรกิจเลยทีเดียว
นอกจากที่ยกตัวอย่างไปแล้วนั้น ก็ยังมีธุรกิจสถานศึกษา โรงพยาบาล นิคมอุตสาหกรรม และโครงการอสังหาริมทรัพย์ รวมถึงหน่วยงานของภาครัฐ เช่น เทศบาลและชุมชนต่าง ๆ และหน่วยงานด้านความปลอดภัยตามสถานที่ท่องเที่ยวทั่วประเทศ
ก็ต้องบอกว่า Smart Safety Platform ของบ้านปู เน็กซ์ 
นับเป็นอีกหนึ่งตัวช่วยที่น่าสนใจในการทำธุรกิจในยุคดิจิทัล และยุคแห่งการมุ่งสู่สมาร์ทซิตี้
และต้องยอมรับว่า การพัฒนาเมืองอัจฉริยะ หรือ Smart City เป็นอีกหนึ่งเมกะเทรนด์ ที่ภาคธุรกิจ และภาครัฐของไทยกำลังให้ความสำคัญ 
โดยความปลอดภัยและเทคโนโลยี เป็นฟันเฟืองสำคัญในการพัฒนาธุรกิจให้สอดรับกับเมกะเทรนด์นี้
และที่สำคัญไปกว่านั้นคือ สามารถพัฒนา และปรับปรุงธุรกิจให้ตอบความต้องการลูกค้าได้ดียิ่งขึ้น
ซึ่งจะเป็นแรงจูงใจที่ทำให้ลูกค้ามาใช้บริการสม่ำเสมอ ซึ่งถือเป็นการสร้างรายได้ให้กับธุรกิจโดยตรง
สรุปได้ว่า Smart Safety Platform จึงเป็นระบบที่สร้างประโยชน์ทั้ง 2 ฝ่าย
เพราะฝ่ายลูกค้าจะได้รับความปลอดภัย และสะดวกสบาย ส่วนฝ่ายเจ้าของธุรกิจก็มีโอกาสสร้างรายได้เพิ่มขึ้น..
ผู้ประกอบการธุรกิจที่สนใจบริการ Smart Safety Platform ลงทะเบียนได้ที่ 
 หรือสอบถาม call center 02-095-6599
References
- ข้อมูล บ้านปู เน็กซ์ 
- 
 
- 
#BanpuNEXT #บ้านปูเน็กซ์ #โซลูชันพลังงานฉลาดเพื่อความยั่งยืน #สมาร์ทเซฟตี้แพลตฟอร์ม #SmartSafetyPlatform